Folkalender

DANS FOR SINDET - Et dansefællesskab i Rebild.
2025-10-08 15:30 - 17:00, 2025-10-22 15:30 - 17:00 (Europe/Helsinki) | Museum Rebild, Rebildvej 25B, Rebild, Skørping, 9520
Vi danser lette fællesdanse til levende dansk folkemusik.
Kom og bliv i godt humør, mød nye venner og få dig rørt i fællesdanse til levende spillemandsmusik.
Dansene er så enkle, at alle kan være med. Tag gerne en ven med. Midtvejs holder vi kaffepause med fællessang, fortælling og musikalsk underholdning. Det hele foregår på Spillemandsmuseet i Rebild.
Målgruppe: Voksne med psykisk sårbarhed
Hvor: Museum Rebild, Rebildvej 25B, 9520 Skørping
Tidspunkt: Onsdage kl. 15.30-17.00
Datoer: 24/09, 8/10, 22/10, 5/11, 19/11 og 3/12Danseinstruktør: Karin Skovmand
Danseinstruktør: Karin Skovmand
Musik: Else Schmidt
Brobygger: Mette Margarete Duus-Jensen – mobil: 29872075
Pris: 250.- kr. for 6 gange.
Kaffe : 15.- kr.
Tilmelding:
LOF.dk/mariagerfjord-rebild
eller mobil: 24479969

Frederiksens Orkester
2025-10-08 19:00 - 21:30 | Restaurant Vildmosen, Havnen 4, Hadsund, 9560, Denmark
Dejlig lyttemusik med mulighed for at danse.

Vassvik/Silvola/Strype
2025-10-08 19:30 - 22:00 | Baltoppen LIVE, Baltorpvej 20, Ballerup, 2750
Samisk joik noir og post-punk!
I dette post-punk rendez vous mellem stærke performere udvikles traditionelle samiske melodier til avantgarde joik i en kollektiv improvisationsalgoritme.
Shamanistiske og spirituelle vokaludtryk smelter sammen med innovativt guitarspil og lyddesign til ny musik, hvor fortidens lyde giver genlyd langt ud i fremtiden.
En koncert der sætter publikum i en sindstilstand, hvor billeder kan opstå.
Vassvik og Silvola har spillet sammen siden 2022 og udgav i december 2024 det markante album White på Eight Nerve Audio selskabet, masteret af Audun Strype, som slutter sig til duoen, når de giver koncerter.
White samler de to frygtløse soniske opdagelsesrejsende: den norsk-samiske, soniske shaman-magiker Torgeir Vassvik, der repræsenterer den samiske anden bølge af musik og har udviklet et yderst personligt udtryk, som forvandler traditionelle samiske melodier til animistisk avantgarde Joik ved en kollektiv improvisationsproces, og den finsk-norske eksperimentelle-sound-guitarist Juhan, der er optaget af elektro-guitarer, rytme og frasering i bredeste forstand, idiosynkratiske melodiske baner og skabelsen af de dybeste, mest animerede klange og teksturer som muligt.
Albummet er samisk-finsk-norsk synergi, der fanger ældgamle, kraftfulde ritualer, besværgelser og chants og klæder dem med postmoderne, fantasifuld og nyskabende sonisk trolddom.
Denne Oslo-baserede trio skaber magi.
Line-up:
Torgeir Vassvik – joik, vokal, guitar, mundharpe, govvadas (samisk rammetromme)
Juhani Silvola – elektrisk guitar
Audun Strype – lyddesign
190,-
Unge under 25 år: 75,-
(+ et ordregebyr)
Siddepladser ved nummererede caféborde.
Baltoppen LIVEs café tilbyder fra kl. 18:00: Kalvefilet med årstidens grøntsager, svampesauce og små ovnstegte kartofler. 185,-
Menuen tilbydes under køb af billet eller kan tilkøbes her: https://baltoppenlive.dk/cafe/spisning/ senest kl. 12:00 tre hverdage før arrangementet.

Vingard
2025-10-08 20:00 - 22:00 | KulturØen Middelfart, Havnegade 6, Middelfart, 5500
Forestil dig en stemme, der får dit hjerte til at slå en ekstra takt, og en lyd, der føles som en varm omfavnelse. Netop sådan opleves Vingard, der med sit helt eget twist på Americana-genren var nomineret ved DMA Roots 2024 i kategorien ”Årets Nye Danske Rootsnavn”.
På trods af sin status som relativt ny på scenen, findes der en stor erfaring i den nordjyske sanger/sangskriver. En erfaring som på hendes debutalbum modtog stor anerkendelse i både ind- og udland. Som kun 15-årig begyndte hun sin rejse med at komponere musik til en tysk film. Siden da har hun spillet over 400 koncerter, herunder flere udsolgte turnéer i Tyskland.
Vingards live-optræden beskrives som intens og autentisk, hvor publikum møder rå følelser, der rammer lige i hjertet. Vingards musik er ikke bare noget, man lytter til, men noget, man virkelig kan mærke.

Musikværksted i Midtjysk spillemandsmusik
2025-10-09 17:15 - 18:15 | Medborgerhuset Silkeborg, Bindslevs Plads 5, Silkeborg, 8600, Denmark
Musikværksted med Maja Kjær i Medborgerhuset i Silkeborg: Spillemandsmusik efter lokale spillemænd fra Silkeborg-egnen. Kom og vær med når vi dykker ned i skønne melodier og den særlige spillestil fra Silkeborg-området, som er blevet flittigt brugt gennem flere århundreder både til hverdag og alle livets fester!

Zenobia
2025-10-09 19:00 - 20:15 | Jerlev kirke, Mejlslingvej 2A, Vejle, 7100
Koncert med danske viser og sange samt Zenobias egne numre.

Bud fra Bakkerne
2025-10-09 19:00 - 20:30 | Medborgerhuset Silkeborg, Bindslevs Plads 5, Silkeborg, 8600, Denmark
Hvem var de? De sangere og spillemænd, der engang leverede musikken til fester, højtider og de stille stunder derhjemme? Hvilken arv har de efterladt os – og hvilke historier gemmer deres melodier på?
Maja Kjær, violinist, sanger og komponist, er fjerde generation af midtjyske spillemænd. Med sit store repertoire af melodier og sange på både rigsdansk og dialekt, krydret med anekdoter og skrøner, åbner hun døren til Søhøjlandets musikalske skatkammer.
I over 20 år har Maja lært melodier fra de gamle spillemænd, aflyttet sange fra fonografoptagelser, og gravet melodier frem fra glemte nodebøger. Samtidig har hun brugt musikken live til dans og koncerter i både Danmark og udlandet. Det er traditionel spillemandsmusik og sange når de er bedst – musik som har formet lokalsamfund og det sociale liv i området, og som er en del af vores kulturelle dna.
Musikforedraget “”Bud fra Bakkerne”” er en nærværende oplevelse, præsenteret i øjenhøjde – og gerne i samtale – med publikum. Det er for unge og gamle og alle der elsker sang og musik, dialekter og lokalhistorie.

Koncert med VÍÍK - Nordisk folkemusik forenet med rå energi og moderne udtryk
2025-10-09 19:30 - 22:00 | Plantagehuset, Plantagevej 18, Thisted, 7700
Med den karismatiske norske vokalist Elisabet Víík i front og et stærkt ensemble bag sig forvandler gruppen gamle sagn og folkesange til intense, nutidige oplevelser. Det føles som at gå tilbage i tiden – eller måske endda ude af tiden, når hun nærmer sig sin musikalske arv.
I samarbejde med de fremmeste unge folkemusikere i Skandinavien beskrives hun som en af de mest spændende kunstnere på den nordiske musikscene. Víík råber, danser og drejer folkesange og historier, indtil de er fuldstændig uigenkendelige, men alligevel føles som et historisk déja vu, kyndigt understøttet af et veltunet orkester, der giver hende mulighed for at male et magisk univers af latterlige eventyr, frygtindgydende middelalderhistorier og melankolske sagaer.
Den første VÍÍK-koncert fandt sted i 2019, og hun har siden da etableret et ry som en usædvanlig og fascinerende performer. VÍÍk har bl.a. optrådt på Roskilde Festivals, Kulturmødet på Mors og ved Danish Music Awards.
VÍÍK består af Elisabeth Viik (vokal), Jacob Kragesand (bas), Annelene Toft Christensen (violin, Villads Hoffmann (citern), Morten Alkjær Lassen (accordion) og Mårten Hillbom (trommer & percussion).
Billetter kan bestilles på tlf. 5174 3305 (helst sms) eller på www.spillestedetthy.dk

Brian O'Driscoll / Café Friends
2025-10-10 17:00 - 21:00 | Café Friends Nordborg, Nordborg, 6430, Denmark
Brian O’Driscoll – 2025/2026 – Why we Sing Tour
Dansk/Irsk sanger, guitarist og sangskriver.
Folkelig, festlig og hyggelig musik. Med stor forkærlighed og inspiration i den irske og
amerikanske folkemusik og sangskat.
Denne aften på Café Friends vil han spille festlige singalongs, både danske og engelske, egne originale sange og traditionelle folkemusik numre fra den irske sangskat.
Brian Vandt I slutningen af 2019 Sønderborg Musikråds Musikpris for sit musikalske virke.
Brian fik I 2022 Kong Frederik Fondens mindelegat for sit musikvirke I Sønderjylland.
Også kendt fra bands som O’Hein, Downtown Dynt, The Back to the Roots Session Band,
O’Driscoll & Friends m.fl.
Har optrådt til et væld af festivaler og andre sammenhænge. Alt lige fra busker jobs I Tyskland til de
helt store folkemusikscener og festivaler I Danmark og på flere turneer I Norge, Danmark, Tyskland
og på Kreta.
Har udgivet en del musik med grupper såsom O’Hein, Downtown Dynt, Heartlands m.fl.
Se mere på:
www.facebook.com/TheOtherODriscoll/
www.bookmusik.nu/hvad-kan-vi-tilbyde

Jane & Shane i Haslev Folk Club
2025-10-10 20:00 - 22:00 | Kultunariet, Haslev, Søndergade 12, Haslev, 4690
Jane & Shane har 25 års jubilæum i år og de er godt i gang med deres jubilæumsturné. og undervejs kommer de selvfølgelig også til Haslev, hvor de spiller den 10. oktober kl. 20.00 på Kultunariet.
Jane Clarke fra England er en superdygtig violinist. Shane Donnelly fra Irland spiller guitar og bodhran. Begge synger. De to mødte hinanden i København i 2000. Deres store gennembrud i DK fik de, da Niels Hausgaard tog dem med i et TV-transmitteret show i 2003. Deres optrædener med Niels Hausgaard sikrede dem udsolgte shows i hele Danmark i den følgende tid. Og derfra er deres popularitet bare vokset.
Sprudlende spilleglæde og stort overskud har altid kendetegnet en koncert med Jane & Shane og i 25 år har publikum over hele Danmark været med til at skabe den helt særlige stemning, der opstår til en Jane & Shane koncert.
Jane & Shane har deres musikalske rødder i den irske og britiske folkemusik, men krydrer kærligt med elementer fra det klassiske og jazzen til det særlige “blend”, der har gjort deres koncerter så populære: Lyriske ballader og livlige keltisk-inspirerede melodier med et strejf af swing – altid serveret med glimt i øjet og smil på læben.
Den populære og dygtige duo har senest besøgt Haslev Folk Club i 2022. Og nu glæder vi os til at fejre deres (og vores) jubilæum sammen med dem.
Billetpris: 200 kr. (Børn under 14 år gratis i følge med voksne. Unge mellem 14 og 18 år: 100 kr.)
Haslev Folk Club er støttet af Kunstrådet og Faxe Kommune

Spillemendsbal i Metronomen med Bajados og Folkets Hus Spillefolk
2025-10-10 20:00 - 23:30 | Metronomen, Godthåbsvej 33, Frederiksberg, 2000
Kulturnats bal i Metronomen lige ved Axel Møllers have station på Frederiksberg.
20.00 Folkets Hus Spillefolk starter ballet med dansevenlig nordisk dansemusik
21.00 Bajads Duo Spiller gammeldans musik
22.00 Fælles sang
22.30 Fri Jam
adgang 30 kroner
Har du kulturpas får du i aftenens andledning gratis adgang og kaffe.
Øl og vand til superbillige priser

Familiedans I Odense
2025-10-12 13:30 - 15:30 | Kulturmaskinen, Frølageret, Odense, Farvergården 7, Odense, 5000
Nicolas Sigvaldsen instruerer og Folkemusiklauget Fynboerne spiller til dans som alle kan være med til. Arrangementet er støttet af Nordea Fonden: Liv i det lokale @nordeafonden

Søndagsdans på Museum Rebild
2025-10-12 14:00 - 17:00, 2025-10-19 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

TWANG
2025-10-12 20:00 - 23:00 | Metronomen – Copenhagen Folk Club, Godthåbsvej 33, Frederiksberg, 2000
Twang er en særlig sound-og en ganske speciel trio, der fokuserer på især den klassiske amerikanske tradition. Bevæbnet med violin, kontrabas, banjo, guitar og trestemmig sang omkring én mikrofon, byder de på stor musikalitet mikset med humor og show. TWANG imponerer med trestemmig sang omkring én mikrofon. Som nogle spøjst har udtryk, så er trioen Twang at sammenligne med en trebenet taburet, hvor hver musiker er et af benene. Ingen kan undværes, og sammen skaber de den helt rigtige balance og trækker samtidig i hver sin retning. Kun med alle tre ben er Twang Twang, og efter nogle år sammen et virkelig tæt og tight band. Trioen består af Thyge Søndertoft von Dassen, Peter Banks og Spencer Gross: Sidstnævnte på guitar, Banks på banjo og von Dassen på violin.

Laugsaften med Ribe Danse- og Spillemandslaug
2025-10-17 19:30 - 22:30 | Rosen Alle 3, 6760 Ribe, Rosen Alle 3, Ribe, 6760
Kom og dans. Laugsorkestret spiller op til bal. At deltage er normalt ganske gratis og ufarligt. Spiller du et instrument, så tag det med. Du er også velkommen til bare og lytte og kigge på. Vi glæder os til at se dig.

Legestue og faneindvielse
2025-10-17 19:30 - 23:00
Tilmelding til caspercilie@gmail.com senest 10/10
Pris 100 kr. over 18 år
50 kr. for unge under 18 år

Sæsonstart hos Farum Folkedansere
2025-10-20 19:30 - 21:30
SÆSONEN FOR FOLKEDANS HOS FARUM fOLKEDANSERE STARTER MANDAG DEN 1. SEPTEMBER FRA KL. 19.30-21.30.
vI DANSER PÅ eLLEGÅRDEN, STAVNSHOLTVEJ 168, 3520 FARUM.
UNDERVISNINGEN ER GRATIS I HELE SEPTEMBER OG RESTEN AF ÅRET HVIS MAN VIL AFPRØVE AT DANSE HOS OS ET PAR GANGE. CHRISTIAN OBEL ER UNDERVISER OG LENA RASMUSSEN LEDSAGER PÅ VIOLIN.
KOM ALENE ELLER MED PARTNER, DER ER GARANTI FOR AT DU FÅR RØRT DIG OG MØDER NYE DEJLIGE MENNESKER.
LÆS MERE OM FORENINGENS ØVRIGE ARRANGEMENTER PÅ WWW.FARUMFOLKEDANSERE.DK

Doubleturne med “Mike McGoldrick, Rune Barslund, Dezi Donnolly, Andreas Tophøj og Jim Murray” (irl/dk)
2025-10-23, 2025-10-24, 2025-10-25, 2025-10-26
DK tour med “Mike McGoldrick, Rune Barslund, Dezi Donnolly, Andreas Tophøj og Jim Murray” (irl/dk)
Oktober
23: Klaverfabrikken, Hillerød
24: Thorøhuse, Assens
25: Folk Club Mors, Karby
26: Kulinarisk kunst- og kulturcenter, Tuskær
27: Folk Club ’95, Struer
28: Baltoppen, Ballerup
29: Maskinhallen, Frederikshavn
30: Halkær Kro, Nibe
31: Kulturhus Gimle, Føllenslev
1 (nov): Fermaten, Herning
Se www.andreasrune.dk for specifikke detaljer for de enkelte koncerter
McGoldrick, Donnelly og Murray er tre verdensklassemusikere, der er blandt de allermest anerkendte indenfor irsk folkemusik. De har turneret kloden rundt, udgivet en lang række anmelderroste albums og hver især spillet med en perlerække af fantastiske musikere: Mark Knopfler, Aly Bain, Phil Cunningham, Sharon Shannon og Kate Rusby, bare for at nævne nogle få. Til denne turné har trioen allieret sig med den award-vindende duo Andreas Tophøj & Rune Barslund. Med mange koncerter i hele Skandinavien, Tyskland og på de britiske øer er de to herrer blandt de flittigst turnerende folkemusikere fra Danmark. Duoen inviterer publikum indenfor til et medrivende men også inderligt sammenspil, som krydres med historier fra det levede liv.
Det bliver en fest med en masse musik sammen og hver især fra de to orkestre. Vi udgiver en ny fælles plade på CD til denne tour.
Michael McGoldrick – irske fløjter og uilleann pipes
Dezi Donnelly – violin
Jim Murray – guitar og vokal
Andreas Tophøj – violin, bratsch og vokal
Rune Barslund – accordeon og whistle

McGoldrick, Murray, Donnelly, Tophøj & Barslund
2025-10-23 19:30 - 22:00 | Klaverfabrikken, Hillerød, Fredensvej 12A, Hillerød, 3400
Irske verdensstjerner i dansk folkemusikalsk selskab
Det bliver en fantastisk aften fuld af irsk folkemusik, når irske og danske verdensstjerner indtager Klaverfabrikken.
Dobbeltkoncert med McGoldrick, Donnelly & Murray (UK/IRL) og Andreas Tophøj & Rune Barslund (DK)
Michael McGoldrick, Dezi Donnelly & Jim Murray er tre verdensklassemusikere, der er blandt de allermest anerkendte indenfor irsk folkemusik. De har turneret kloden rundt, udgivet en lang rækkeanmelderroste albums og hver især turneret med en perlerække af fantastiske musikere: Mark Knopfler, Bob Dylan, Aly Bain, Phil Cunningham, Sharon Shannon og Kate Rusby, bare for at nævne nogle få.
Til denne turné har trioen allieret sig med den award-vindende duo Andreas Tophøj & Rune Barslund. Med mange koncerter i hele Skandinavien, Tyskland og på de britiske øer er de to herrer blandt de flittigst turnerende folkemusikere fra Danmark. Duoen inviterer publikum indenfor til et medrivende men også inderligt sammenspil, som krydres med historier fra det levede liv.
Aftenen byder på et sæt fra hvert af de to orkestresamt en fælles finale, som afslutning på koncerten.

Maries Kiks og De Små Grå i Aarhus Folkemusikhus
2025-10-24 19:30 - 22:30 | Viborgvej 53, 8210 Århus, Viborgvej 53, Århus V, 8210
De to bands, Maries Kiks og De Små Grå spiller til fredagsbal i Aarhus Folkemusikhus. Maries Kiks er Mette Mejniche på klarinet, Hanne Eriksen på harmonika og Kjeld Nørgaard på violin. De Små Grå er Per Brink-Vilsen og Torben Jørgensen på violiner og Jeremy Newton på klaver. Festlig musik, godt dansegulv og højt humør

McGoldrick, Donnelly, Murray, Tophøj & Barslund
2025-10-24 20:00 - 23:00 | Thorøhuse Forsamlingshus, Drejet 7, Assens, 5610
Thorøhuse Forsamlingshus slår dørene op til en forrygende aften med god musik og sjove historier når McGoldrick, Donnelly, Murray + Andreas Tophøj & Rune Barslund kommer forbi fredag d. 24. oktober.
Michael McGoldrick, Dezi Donnelly & Jim Murray er tre verdensklassemusikere, der er blandt de allermest anerkendte indenfor irsk folkemusik. De har turneret kloden rundt, udgivet en lang række anmelderroste albums og hver især turneret med en perlerække af fantastiske musikere: Mark Knopfler, Bob Dylan, Aly Bain, Phil Cunningham, Sharon Shannon og Kate Rusby, bare for at nævne nogle få.
Til denne turné har trioen allieret sig med den award-vindende duo Andreas Tophøj & Rune Barslund. Med mange koncerter i hele Skandinavien, Tyskland og på de britiske øer er de to herrer blandt de flittigst turnerende folkemusikere fra Danmark. Duoen inviterer publikum indenfor til et medrivende men også inderligt sammenspil, som krydres med historier fra det levede liv.
Aftenen byder på et sæt fra hvert af de to orkestre samt en fælles finale, som afslutning på koncerten.
Michael McGoldrick – irske fløjter og uilleann pipes
Dezi Donnelly – violin
Jim Murray – guitar og vokal
Andreas Tophøj – violin, bratsch og vokal
Rune Barslund – accordeon og whistle
Entré: 200 kr.
2-retters menu inkl. kaffe før koncerten: 175 kr.
Billetter bestilles på tlf.: 61476267
Koncerter i Thorøhuse Forsamlingshus er støttet af Statens Kunstfond og Assens Kommune.

Himmerland og Otto Trads workshop og bal med Rebild spillemændene
2025-10-25 14:00 - 23:00 | Broby Gamle Skole, Broby, Sorø, Suserupvej 55, Sorø, 4180
En dag med musik, dans og fortælling
Spillegruppen fra Rebild viderefører den himmerlandske spillemandsmusik, som de gamle overleverede, og som de igen havde efter deres læremestre. Det er f.eks. musik efter Tradsfamilien, Justensen, Lassen, Evald Thomsen o.m.fl. Blandt Rebild spillemændene var førhen i mange år spillemanden Otto Trads, men selvfølgelig også andre, “Bas Emil”, Ejner Christiansen, Børge Hyldgård – for blot at nævne nogle.
Gruppen vil fortælle, vise film og give eksempler på undervisning og formidling. Musikværkstederne skal prøve himmerlandske melodier. Danseholdet skal bl.a. prøve nogle af de danse, vi indsamlede i 1980’erne og atter har genoplivet. Og som indgår i gruppens repertoire til søndagsballerne på museet, en tradition der startede allerede i 1951. Og som i dag på skift betjenes af Rebild Spillemandslaugs fire orkestre. Danseinstruktionen vil i Broby blive varetaget af Anders Christensen, med hvem vi har samarbejdet med omkring de store indsamlinger, bl.a. i Himmerland i 1980’erne.
Spillegruppen fra Rebild består af
Gunner Friis (violin),
Jens Peter Hansen (tværfløjte),
Arne Skou (violin),
Else Schmidt (klaver og harmonika)
Niels Jørn Østergård (harmonika)
og Anders Christensen vil hjælpe med danseinstruktioner
Program:
14-18 Introduktion og musikalsk samvær, danse- og spilleworkshops, kaffepause
18.30 Middag
20-23 Bal, kaffe

Folkemusik jam i Flensborg
2025-10-25 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag / måned en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.

Rum Ragged i Haslev Folk Club - eneste koncert i DK
2025-10-25 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Rum Ragged er et ungt band fra Newfoundland, som holder musiktraditionen fra deres hjemegn i hævd og giver den nyt liv. Saltvand og skumsprøjt er tydeligt at høre i deres musik, som leveres på bouzouki, violin, bodhran, banjo, guitar og knap-harmonika og med klingende flerstemmig sang. Sangene handler om det ofte barske liv, der leves og levedes på Newfoundland og Labradors fiskerbefolkning. Og indimellem vil deres sceneoptræden blive krydret med fortællinger, samt med de fyrigte jigs, som man forestiller sig er blevet spillet, når fiskere og sømænd holdt fri.
Aaron Collis (harmonika) og Mark Manning (guitar og sang) dannede bandet i 2014. Den nuværende besætning inkluderer også Colin Grant og Zack Nash.
Rum Ragged har spillet ved flere store festivaler i Canada og USA, og de har modtaget flere folkemusikpriser og nomineringer. Koncerten her i Haslev Folk Club er bandets ENESTE KONCERT I DANMARK.
Billetpris: 200 kr. (Børn under 14 år gratis i følge med voksne. Unge mellem 14 og 18 år: 100 kr.)
Haslev Folk Club er støttet af Kunstrådet og Faxe Kommune

Åben dans med Fru. Madsens Team
2025-10-26 10:30 - 14:30 | Huset No.7 7400 Herning, Nørregade 7, Herning, 7400
Er du klar til at slippe dig løs? 💃🕺
Fru. Madsens Team inviterer dig ind i en verden af fed musik 🎶, sved på panden 😅 og et fællesskab, der giver dig energi! ✨
Tænker du, at folkedans er støvet og kedeligt? 🤔 Tro om igen!
Hos Fru. Madsens Team puster vi nyt liv i de gamle traditioner og mikser dem med moderne vibes. 😎 Her er der ingen sure miner 😠 eller stive kroppe 🤖 – kun ren danseglæde 😄 og masser af grin 😂.
Lyder det som noget for dig? 🤔 Smid fordommene over bord 🗑️ og kom og prøv kræfter med folkedansen på en helt ny måde! 🎉 🤩
Tør du give det et sving? 🌀
Priser:
Entre for medlemmer over 25 år/ikke studerende: 40 kr.
Entre for medlemmer under 25 år/studerende: 20 kr.
Entre for ikke-medlemmer over 25 år: 80 kr.
Entre for ikke-medlemmer under 25 år: 40 kr.
